งาน/โครงการ		พัฒนาคุณภาพการศึกษาสำหรับนักเรียนที่มีความต้องการพิเศษ 
แผนงาน		ขยายโอกาสทางการศึกษา
สนองกลยุทธ์		สพฐ. ข้อที่ ๓    สพท.ข้อที่ ๓
ผู้รับผิดชอบ		นางสาวกัญจนพร  กลางคำ
ลักษณะโครงการ	โครงการต่อเนื่อง
ระยะเวลาดำเนินการ	ตลอดปีการศึกษา ๒๕๖๑


๑.  หลักการและเหตุผล
	คนพิการเป็นทรัพยากรบุคคลของสังคม หากได้รับการส่งเสริมอย่างถูกต้องย่อมมีความรู้ความสามารถ มีศักยภาพในการประกอบอาชีพ พึ่งพาตนเองและดำรงชีวิตอยู่ในสังคมอย่างมีความสุข รวมทั้งการช่วยกันสร้างสรรค์สังคมได้เช่นเดียวกับคนทั่วไป การส่งเสริมพัฒนาคนพิการได้เต็มศักยภาพต้องดำเนินการอย่างเป็นระบบ ตั้งแต่การค้นพบความพิการ การบำบัดรักษา การฟื้นฟูสมรรถภาพ การให้การศึกษา การพัฒนาทักษะทางสังคม การฟื้นฟูสมรรถภาพด้านอาชีพ การจัดการศึกษาเพื่อคนพิการมุ่งเน้นพัฒนาความสามารถคนพิการให้เต็มศักยภาพของแต่ละบุคคล โดยการให้บริการช่วยเหลือระยะแรกเริ่ม(Early-Intervention Services)  ตั้งแต่แรกเกิดหรือแรกพบความพิการ ให้การศึกษาอบรม ให้รู้จักสิทธิและหน้าที่ในฐานะพลเมืองดีมีอาชีพ มีงานทำ สามารถดำรงชีวิตในสังคมอย่างมีเกียรติ มีศักดิ์ศรีเท่าเทียมกับผู้อื่นในสังคม ช่วยเหลือตนเองและมีส่วนร่วมในการพัฒนาประเทศ การจัดการศึกษาเพื่อคนพิการ มุ่งเน้นการให้โอกาสการศึกษาที่เท่าเทียมทั้งการศึกษาในระบบ นอกระบบและการศึกษาตามอัธยาศัยต่อเนื่องตลอดชีวิต โดยยึดหลักการการศึกษาเพื่อปวงชนที่ได้กำหนดไว้อย่างชัดเจนในรัฐธรรมนูญแห่งราชอาณาจักรไทย พ.ศ. ๒๕๕๑ 
	“บุคคลที่มีความบกพร่องทางการเรียนรู้ หมายถึง บุคคลที่มีความบกพร่องเกี่ยวกับกระบวนการทางจิตวิทยา ความบกพร่องนี้เกี่ยวข้องกับการใช้ภาษาของเด็กทั้งภาษาพูดและภาษาเขียน บุคคลเหล่านี้อาจมีปัญหาทางด้านการฟัง การคิด การพูดคุยกับผู้อื่น การอ่าน การสะกดคำหรือการเรียนวิชาคณิตศาสตร์ รวมไปถึงผู้ที่มีความบกพร่องทางการรับรู้ การได้รับบาดเจ็บทางสมอง ดิสเล็กเซีย,ดิสกราเซียและอะเฟเซีย แต่ไม่รวมถึงเด็กที่มีปัญหาอันเกิดจากความบกพร่องทางสายตา ทางการได้ยินและทางการเคลื่อนไหว ปัญญาอ่อน ความบกพร่องทางอารมณ์และความเสียเปรียบทางสภาพแวดล้อม” ลักษณะทั่วไปของเด็กที่มีปัญหาทางการเรียนรู้ จะมีความบกพร่องทางการพูด การสื่อสาร การเรียนวิชาทักษะ การสร้างแนวความคิดรวบยอด การทดสอบผลการเรียนให้ผลไม่แน่นอนยากแก่การพยากรณ์ บกพร่องทางการรับรู้ การเคลื่อนไหว มีอารมณ์ไม่คงที่ โยกตัวหรือผงกศีรษะบ่อยๆ มีพัฒนาการทางร่างกายไม่คงที่ มีพฤติกรรมไม่คงเส้นคงวา เสียสมาธิง่ายแสดงพฤติกรรมแปลกๆ มีปัญหาในการสร้างความสัมพันธ์กับเพื่อน
จากเหตุผลและความจำเป็นดังกล่าว ทางโรงเรียนบ้านสะพานโดม สังกัดสำนักงานเขตพื้นที่การศึกษาประถมศึกษาอุบลราชธานี เขต๔ จึงได้จัดทำโครงการพัฒนาคุณภาพการศึกษาสำหรับนักเรียนที่มีความบกพร่องทางการเรียนรู้ (LD)ขึ้น  เพื่อให้นักเรียนที่มีปัญหาทางด้านการอ่าน การเขียนและการคิดคำนวณ ได้รับการพัฒนาอย่างเต็มตามศักยภาพและได้รับการพัฒนาเท่าเทียมกับเด็กปกติ




๒.  วัตถุประสงค์
๑. เพื่อให้ครูผู้สอนใช้ในการจัดหา/ซื้อ หรือผลิตสื่อหรือนวัตกรรมการเรียนรู้เพื่อพัฒนาทักษะด้านการอ่าน
การเขียนและการคิดคำนวณ เพื่อให้นักเรียนที่มีความบกพร่องทางการเรียนรู้ทุกคนได้รับการพัฒนาทักษะ ๓ ด้าน 
๒. เพื่อให้ครูผู้สอนสามารถคัดกรองและประเมินความสามารถพื้นฐานของเด็ก เพื่อให้ทราบถึงระดับ
ความสามารถและพัฒนาการของเด็กแต่ละคน
๓. เพื่อให้ครูผู้สอนวางแผนการจัดการศึกษาและสามารถจัดทำแผนการจัดการศึกษาเฉพาะบุคคล  (IEP : 
Individual Education Program) ที่เหมาะสมต่อพัฒนาการและความต้องการพิเศษของเด็กแต่ละคน และเพิ่มศักยภาพในการเรียนการสอนเด็กพิเศษได้อย่างมีประสิทธิภาพ
๔. เพื่อให้นักเรียนที่มีความบกพร่องทางการเรียนรู้ทุกคน ได้รับการพัฒนาทักษะในด้านการอ่าน การเขียน 
และการคิดคำนวณ ทั้ง ๓ ด้าน ได้รับการพัฒนาทางด้านการอ่าน การเขียนและการคิดคำนวณ อย่างเต็มตามศักยภาพเป็นรายบุคคล 
๕. เพื่อนิเทศ ติดตามและประเมินผลการนำความรู้ ความสามารถและทักษะของครูผู้สอนไปใช้ในการ
จัดการเรียนการสอนให้กับนักเรียนที่มีความบกพร่องทางการเรียนรู้ในโรงเรียนที่จัดการเรียนร่วม 
		
๓.  เป้าหมาย
	๓.๑  ผลผลิต
๓.๑.๑ ครูผู้สอน ได้มีสื่อ หรือพัฒนาสื่อ/นวัตกรรมในการจัดการเรียนการสอนสำหรับนักเรียนที่มี
ความบกพร่องทางการเรียนรู้
๓.๑.๒ ครูผู้สอน สามารถคัดกรองและประเมินความสามารถพื้นฐาน ระดับความสามารถและพัฒนาการของเด็กแต่ละคน
๓.๑.๓ โรงเรียนที่จัดการเรียนร่วมสามารถจัดการเรียนการสอนโดยใช้เทคนิคการสอนทางการศึกษาพิเศษที่เหมาะสมกับปัญหาและความต้องการเด็กเป็นรายบุคคล
๓.๑.๔ นักเรียนที่มีความบกพร่องทางการเรียนรู้ ได้รับการพัฒนาอย่างเต็มตามศักยภาพทุกคน
๓.๑.๕ โรงเรียนที่จัดการเรียนร่วมได้รับการนิเทศ ติดตามและประเมินผลตามโครงการพัฒนาคุณภาพสำหรับนักเรียนที่มีความบกพร่องทางการเรียนรู้

	๓.๒  ผลลัพธ์
๓.๒.๑ โรงเรียนที่จัดการเรียนร่วม มีสื่อหรือนวัตกรรม ในการจัดการเรียนการสอนสำหรับนักเรียนที่มี
ความบกพร่องทางการเรียนรู้ 
๓.๒.๒ มีฐานข้อมูลนักเรียนที่มีความต้องการพิเศษเรียนร่วม ในการพัฒนาการจัดการเรียนร่วม
๓.๒.๓ นักเรียนที่มีความต้องการจำเป็นพิเศษเรียนร่วม ได้รับการศึกษาอย่างมีคุณภาพทุกคน ทุกด้านและเรียนอย่างมีความสุข
๓.๒.๔ นักเรียนมีผลสัมฤทธิ์ทางการเรียนสูงขึ้น และคุณภาพการศึกษาสูงขึ้น
๓.๒.๕ โรงเรียนที่จัดการเรียนร่วม ที่ได้รับการนิเทศ ติดตามและประเมินการจัดการศึกษาพิเศษเรียนร่วม สามารถปรับปรุงและพัฒนาประสิทธิภาพในการบริหารจัดการเรียนร่วม ตามโครงสร้างซีท (SEAT Framework) เพื่อเพิ่มความเข้มแข็งและประสิทธิภาพของโรงเรียนให้สามารถบริหารจัดการเรียนร่วมอย่างมีประสิทธิภาพยิ่งขึ้น
๔.   ขั้นตอนและระยะเวลาการดำเนินการ

ขั้นตอนการดำเนินการ / กิจกรรม	ระยะเวลาดำเนินการ  ปีการศึกษา ๒๕๖๑
	๒๕๖๑	๒๕๖๒
	พ.ค	มิ.ย	ก.ค	ส.ค	ก.ย	ต.ค	พ.ย	ธ.ค	ม.ค	ก.พ	มี.ค
ขั้นเตรียมการ
๑.ประชุมผู้ที่เกี่ยวข้องเพื่อเสนอโครงการ
๒. เสนอโครงการเพื่ออนุมัติ
๓.ประชุมผู้ที่เกี่ยวข้องเพื่อกำหนดบทบาทหน้าที่ความรับผิดชอบในการปฏิบัติตามโครงการ

ขั้นดำเนินการ
๑. ปฏิบัติงานตามโครงการ
  - กิจกรรมเสริมวิชาการสำหรับนักเรียนที่มีปัญหาทางการเรียนรู้
  - กิจกรรมพัฒนาครู /บุคลากรในการรับการอบรม /สัมมนาจากหน่วยงานต่างๆหรือโรงเรียนจัดให้

ขั้นสรุป
-	 ปริมาณผลและรายงานผลโครงการ											


๕.  งบประมาณ		ใช้งบประมาณทั้งสิ้น	๔,๑๐๐ บาท
			ค่าวัสดุ , อุปกรณ์		๔,๑๐๐ บาท


๖. การประเมินผล
ตัวชี้วัดความสำเร็จ	วิธีการประเมิน	เครื่องมือที่ใช้
ผลผลิต (Outputs)
   ครูผู้สอนสามารถพัฒนาสื่อ/นวัตกรรมสำหรับใช้ในการจัดการเรียนการสอนนักเรียนที่มีความบกพร่องทางการเรียนรู้ สามารถคัดกรองและประเมินความสามารถพื้นฐานของเด็ก  และได้รับการนิเทศ ติดตาม และประเมินผลการจัดการศึกษาพิเศษ

ผลลัพธ์ (Outcomes)
     โรงเรียนจัดการเรียนร่วมมีสื่อ/นวัตกรรม สำหรับใช้ในการจัดการเรียนการสอนนักเรียนที่มีความต้องการจำเป็นพิเศษ มีฐานข้อมูลนักเรียนพิการเรียนร่วม และนักเรียนมีผลสัมฤทธิ์ทางการเรียนสูงขึ้น  	
สังเกต
สอบถาม


สังเกต
สอบถาม
ประเมินผล	
แบบสังเกต
แบบสอบถาม


แบบสังเกต
แบบสอบถาม
แบบประเมินผล


๗.  ผลที่คาดว่าจะได้รับ
๑. นักเรียนที่มีปัญหาทางการเรียนรู้ได้รับการพัฒนาด้านการอ่าน การเขียน และการคิดคำนวณ อย่างเต็มตามศักยภาพ  
	๒. โรงเรียนมีสื่อ/นวัตกรรมในการจัดการเรียนการสอนนักเรียนที่มีความบกพร่องทางการเรียนรู้
	๓. ครูผู้สอนมีความรู้ความเข้าใจในการคัดกรองและประเมินความต้องการของเด็ก และสามารถจัดทำแผนการศึกษาเฉพาะบุคคล (IEP : Individual Education Program) ที่เหมาะสมกับปัญหาและความต้องการของเด็กเป็นรายบุคคล
	๔. นักเรียนในโรงเรียนบ้านสะพานโดม สังกัดสำนักงานเขตพื้นที่การศึกษาประถมศึกษาอุบลราชธานี เขต๔ มีผลสัมฤทธิ์ทางการเรียนที่สูงขึ้น 


                                                                             	ลงชื่อ			          	ผู้เสนอโครงการ
						        (นางสาวกัญจนพร  กลางคำ)
							     พี่เลี้ยงเด็กพิการ



                                                                              ลงชื่อ				ผู้เห็นชอบโครงการ
							   (นางลำใย  อุดมสิน)
							   ครูชำนาญการพิเศษ
						


	ลงชื่อ				ผู้อนุมัติโครงการ
							(นายประหยัด  เถาวัลย์)
   ผู้อำนวยการโรงเรียนบ้านสะพานโดม
